Document ID: 32009L0003

EUROPOS PARLAMENTO IR TARYBOS DIREKTYVA 2009/3/EB
2009 m. kovo 11 d.
iš dalies keičianti Tarybos direktyvą 80/181/EEB dėl valstybių narių įstatymų, susijusių su matavimo vienetais, suderinimo
(Tekstas svarbus EEE)
EUROPOS PARLAMENTAS IR EUROPOS SĄJUNGOS TARYBA,
atsižvelgdami į Europos bendrijos steigimo sutartį, ypač į jos 95 straipsnį,
atsižvelgdami į Komisijos pasiūlymą,
atsižvelgdami į Europos ekonomikos ir socialinių reikalų komiteto nuomonę (1),
laikydamiesi Sutarties 251 straipsnyje nustatytos tvarkos (2),
kadangi:
(1)
Tarybos direktyvoje 80/181/EEB (3) reikalaujama, kad Jungtinė Karalystė ir Airija nustatytų datą, nuo kurios nebebūtų taikomos išimtys tais atvejais, kuriais jos tebetaikomos, matavimo vienetų, žinomų kaip „pinta“ (į daugkartinio naudojimo butelius išpilstytam pienui ir pilstomam alui bei sidrui), „,mylia“ (kelių eismo ženklams ir greičiui matuoti) ir „,Trojos uncija“ (tauriųjų metalų sandoriams), atžvilgiu. Tačiau praktika parodė, kad dėl šių išimčių vietinio pobūdžio ir riboto susijusių produktų skaičiaus, palikus galioti šias išimtis nebūtų sukurta netarifinių kliūčių prekybai, todėl nebereikia baigti taikyti šių išimčių.
(2)
Tikslinga paaiškinti, kad Direktyvos 80/181/EEB taikymo sritis atitinka Sutarties 95 straipsnyje nurodytus tikslus ir nėra apribota konkrečiomis Bendrijos veiksmų sritimis.
(3)
Direktyva 80/181/EEB leidžiama iki 2009 m. gruodžio 31 d. be tos direktyvos priedo I skyriuje nustatytų įteisintųjų matavimo vienetų vartoti papildomąsias nuorodas. Tačiau siekiant nesudaryti kliūčių Bendrijos įmonėms, eksportuojančioms produktus į tam tikras trečiąsias šalis, kurios reikalauja produktus ženklinti I skyriuje nenustatytais vienetais, tikslinga palikti galioti leidimą vartoti papildomąsias nuorodas.
(4)
Direktyva 80/181/EEB remiamas sklandus vidaus rinkos veikimas nustatant matavimo vienetų suderinimo lygį. Todėl yra tikslinga, kad Komisija stebėtų su ta direktyva ir jos įgyvendinimu susijusius rinkos pokyčius, visų pirma dėl galimų kliūčių vidaus rinkos veikimui ir dėl papildomo suderinimo, kurio reikia toms kliūtims įveikti.
(5)
Yra tikslinga, kad Komisija, palaikydama prekybos santykius su trečiosiomis šalimis, įskaitant veiklą Transatlantinėje ekonominėje taryboje, toliau aktyviai siektų, kad trečiųjų šalių rinkose būtų leidžiama prekiauti tik Tarptautinės vienetų sistemos (SI) vienetais paženklintais produktais.
(6)
Naudojant papildomąsias nuorodas taip pat būtų galima palaipsniui sklandžiai įdiegti naujus metrinės sistemos vienetus, kurie gali būti nustatyti tarptautiniu lygiu.
(7)
1995 m. Generalinėje svorių ir matų konferencijoje buvo nuspręsta panaikinti papildomųjų SI vienetų klasę kaip atskirą klasę SI sistemoje ir laikyti „radianą“ bei „steradianą“ nedimensiniais išvestiniais SI vienetais, kurių pavadinimai ir simboliai gali būti, bet nebūtinai yra, vartojami kitiems išvestiniams SI vienetams išreikšti, jei tai yra patogu.
(8)
1999 m. Generalinėje svorių ir matų konferencijoje pagal SI buvo patvirtintas katalizinio aktyvumo SI vienetas katalas, kurio simbolis yra „kat“. Šiuo nauju suderintu SI vienetu siekta užtikrinti, kad matavimo vienetai būtų nurodomi nuosekliai ir vienodai medicinos ir biochemijos srityse, ir todėl būtų pašalintas dėl nesuderintų vienetų vartojimo kylantis klaidingo suvokimo pavojus.
(9)
Siekiant pašalinti vieną iš svarbiausių priežasčių, dėl kurios atsiranda pastebėtų vandens trigubojo taško išraiškos neatitikimų, 2007 m. Generalinėje svorių ir matų konferencijoje buvo priimta pastaba dėl kelvino sąvokos apibrėžties. Kelvinas apibrėžiamas kaip vandens trigubojo taško termodinaminės temperatūros trupmena. Pastaboje nurodomas specialios izotopinės sudėties vanduo.
(10)
Kadangi akras nebenaudojamas žemei registruoti Jungtinėje Karalystėje ir Airijoje, nebereikia nustatyti išimties šiam atvejui.
(11)
Remdamosi Tarpinstitucinio susitarimo dėl geresnės teisėkūros (4) 34 punktu, valstybės narės skatinamos savo ir Bendrijos labui parengti lenteles, kurios kuo daugiau iliustruotų šios direktyvos ir perkėlimo į nacionalinę teisę priemonių atitiktį, ir jas viešai paskelbti.
(12)
Todėl Direktyvą 80/181/EEB reikėtų atitinkamai iš dalies pakeisti,
PRIĖMĖ ŠIĄ DIREKTYVĄ:
1 straipsnis
Pakeitimai
Direktyva 80/181/EEB iš dalies keičiama taip:
1)
1 straipsnio b punktas pakeičiamas taip:
„b)
tie, kurie yra nurodyti priedo II skyriuje, tik tose valstybėse narėse, kuriose juos buvo leista naudoti 1973 m. balandžio 21 d.“;
2)
2 straipsnio a punktas pakeičiamas taip:
„a)
Dėl 1 straipsnio nuostatų atsirandantys įsipareigojimai yra susiję su naudojamomis matavimo priemonėmis, atliekamais matavimais ir matavimo vienetais išreikštomis dydžio vertėmis.“;
3)
3 straipsnio 2 dalis pakeičiama taip:
„2. Leidžiama naudoti papildomąsias nuorodas.“;
4)
įterpiamas šis straipsnis:
„6b straipsnis
Komisija stebi su šia direktyva ir jos įgyvendinimu susijusius rinkos pokyčius, atsižvelgdama į sklandų vidaus rinkos veikimą bei tarptautinę prekybą ir iki 2019 m. gruodžio 31 d. Europos Parlamentui ir Tarybai pateikia tų pokyčių ataskaitą (prireikus, kartu su pasiūlymais).“;
5)
priedas iš dalies keičiamas taip:
a)
I skyriaus 1.1 punkto pastraipa pavadinimu „Termodinaminės temperatūros vienetas“ pakeičiama taip:
„Termodinaminės temperatūros vienetas
Termodinaminės temperatūros vienetas kelvinas yra vandens trigubojo taško termodinaminės temperatūros 1/273,16 dalis.
Šioje sąvokos apibrėžtyje nurodytas vanduo, kurio izotopinė sudėtis apibrėžiama šiomis medžiagos kiekio proporcijomis: 0,00015576 molių 2H molyje 1H, 0,0003799 molių 17O molyje 16O ir 0,0020052 molių 18O molyje 16O.
(Tryliktoji CGPM (1967 m.), 4 rezoliucija ir dvidešimt trečia CGPM (2007 m.), 10 rezoliucija)“;
b)
I skyriaus 1.1.1 punkto pavadinimas pakeičiamas taip:
c)
I skyriaus 1.2 punkto pavadinimas pakeičiamas taip:
d)
I skyriaus 1.2.1 punktas išbraukiamas;
e)
I skyriaus 1.2.2 ir 1.2.3 punktai pakeičiami taip:
„1.2.2. Bendroji taisyklė išvestiniams SI vienetams
Iš pagrindinių SI vienetų nuosekliai išvesti vienetai yra pateikiami kaip pagrindinių SI vienetų laipsnių sandaugų algebrinės išraiškos forma su skaitmeniniu daugikliu lygiu 1.
1.2.3. Specialius pavadinimus ir simbolius turintys išvestiniai SI vienetai
Dydis
Vienetas
Išraiška
Pavadinimas
Simbolis
Kitais SI vienetais
Pagrindiniais SI vienetais
Plokščias kampas
radianas
rad
m · m-1
Erdvinis kampas
steradianas
sr
m2 · m-2
Dažnis
hercas
Hz
s-1
Jėga
niutonas
N
m · kg · s-2
Slėgis, įtempis
paskalis
Pa
N · m-2
m-1 · kg · s-2
Energija, darbas; šilumos kiekis
džaulis
J
N · m
m2 · kg · s-2
Galia (5), spinduliuotės srautas
vatas
W
J · s-1
m2 · kg · s-3
Elektros kiekis, elektros krūvis
kulonas
C
s · A
Elektrinis potencialas, potencialų skirtumas, elektrovara
voltas
V
W · A-1
m2 · kg · s-3 · A-1
Elektrinė varža
omas
Ω
V · A-1
m2 · kg · s-3 · A-2
Elektrinis laidis
simensas
S
A · V-1
m-2 · kg-1 · s3 · A2
Elektrinė talpa
faradas
F
C · V-1
m-2 · kg-1 · s4 · A2
Magnetinis srautas
vėberis
Wb
V · s
m2 · kg · s-2 · A-1
Magnetinio srauto tankis
tesla
T
Wb · m-2
kg · s-2 · A-1
Induktyvumas
henris
H
Wb · A-1
m2 · kg · s-2 · A-2
Šviesos srautas
liumenas
lm
cd · sr
cd
Apšvieta
liuksas
lx
lm · m-2
m-2 · cd
(Radionuklido) aktyvumas
bekerelis
Bq
s-1
Sugertoji dozė, savitoji perduotoji energija, kerma, sugertosios dozės rodiklis
grėjus
Gy
J · kg-1
m2 · s-2
Lygiavertė dozė
sivertas
Sv
J · kg-1
m2 · s-2
Katalizinis aktyvumas
katalas
kat
mol · s-1
Iš pagrindinių SI vienetų išvesti vienetai gali būti išreiškiami I skyriuje nurodytais vienetais.
Išvestiniai SI vienetai gali būti išreiškiami pirmiau pateiktoje lentelėje specialiais pavadinimais ir simboliais; pvz., SI dinaminės klampos vienetas gali būti išreiškiamas arba m-1 · kg · s-1, arba N · s · m-2, arba Pa · s.“;
f)
II skyriaus lentelėje išbraukiama ši eilutė:
„Žemės registravimas
akras
1 ac = 4 047 m2
ac“
g)
II skyriaus paskutinis sakinys pakeičiamas taip: „Šiame skyriuje išvardyti vienetai gali būti derinami vienas su kitu arba su I skyriuje išvardytais vienetais sudėtiniams vienetams sudaryti.“
2 straipsnis
Perkėlimas į nacionalinę teisę
1. Valstybės narės užtikrina, kad įsigaliotų ir būtų paskelbti įstatymai ir kiti teisės aktai, būtini šiai direktyvai įgyvendinti ne vėliau kaip iki 2009 m. gruodžio 31 d. Jos nedelsdamos pateikia Komisijai tų priemonių tekstus.
Tas priemones jos taiko nuo 2010 m. sausio 1 d.
Valstybės narės, patvirtindamos tas priemones, daro jose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės.
2. Valstybės narės pateikia Komisijai šios direktyvos taikymo srityje priimtų nacionalinės teisės aktų pagrindinių nuostatų tekstus.
3 straipsnis
Įsigaliojimas
Ši direktyva įsigalioja dvidešimtą dieną nuo jos paskelbimo Europos Sąjungos oficialiajame leidinyje.
4 straipsnis
Adresatai
Ši direktyva skirta valstybėms narėms.
Priimta Strasbūre, 2009 m. kovo 11 d.

Labels: 7
18
15
1